《薤露行》
魏晋·张骏

在晋之二世，皇道昧不明。主暗无良臣，艰乱起朝庭。

七柄失其所，权纲丧典刑。愚猾窥神器，牝鸡又晨鸣。

哲妇逞幽虐，宗祀一朝倾。储君缢新昌，帝执金墉城。

祸衅萌宫掖，胡马动北坰。三方风尘起，猃狁窃上京。

义士扼素腕，感慨怀愤盈。誓心荡众狄，积诚彻昊灵。

作者简介：（307—346）十六国时前凉国君，字公庭。张寔子。建兴十二年(东晋明帝太宁二年)嗣其叔张茂为凉州牧西平公，并受前赵封凉王之号。建兴十五年(东晋成帝咸和二年)，骏乘前赵被后赵战败，出兵攻前赵秦州诸郡，大败，失河南地。及石勒杀刘曜，骏因长安乱，复收河南地。全盛时，尽有陇西之地，控制西域诸城邦，虽称臣于晋，而不行中兴正朔。建兴三十三年(东晋穆帝永和元年)，自称大都督、大将军、假凉王，仍用建兴年号。在位二十二年卒。